Próbáltam az esszében is megfogalmazni, hogy nem arról van szó, hogy a más cikkekkel való összehasonlítás rossz lenne per se, csak egyrészt sok cikk csak azért létezik, mert még senki se vette észre, másrészt meg minél távolabbi hasonlatokat keresel, annál bizonytalanabb és szubjektívebb lesz a dolog. Ha valaki a pokemonokra hivatkozik egy digimon törlésénél, az teljesen rendben van, össze lehet hasonlítani, hogy melyik a jelentősebb, de ha mondjuk a South Park mellékszereplői kapcsán hivatkozik rájuk, vagy a kedvenc könyve törlése kapcsán, akkor milyen értelmes kritériumot találsz arra, hogy a Pokemonok tényleg nevezetesebbeke az adott dolognál?